Christoph Eberhard Finckh

Christoph Eberhard FINCKH (naskiĝinta la  en Reutlingen, mortinta la  en Heilbronn) estis germana klasika filologo kaj gimnazia instruisto. 

Post studoj de klasika filologio kaj evangelia teologio li laboris kiel repetisto ĉe la teologia seminario de la universitato de Tübingen, poste kiel rektoro de la latina lernejo de Reutlingen. En 1840/41 li fariĝis gimnazia profesoro je la Karola Gimnazio de Heilbronn, kie li nomumiĝis lernejestro en la 1860-a jaro. Lernantoj trovis lian instruadon ne ĉiam interesa: Um so höher standen die Lehrer des Obergymnasiums; zwar fehlten auch da die Nieten nicht: Prof. Finkh tat alles, was er konnte, um uns die griechische Lektüre langweilig zu machen.Heinz Rieter:  "Gustav von Schmollers Erinnerungen an seine Jugendzeit in Heilbronn", speciala represo (=Quellen und Forschungen zur Geschichte der Stadt Heilbronn, 19), Heilbronn 2008, p. 334

Jam en Tübingen li furoris per traduko de la ksenofonaj verkoj (Xenophons von Athen Werke, volumo 4, Stuttgart: J. B. Metzler 1827), kion li reeldonis en la serio Xenophons auswählte Schriften (4-a parto, Stuttgart: J. B. Metzler 1857). Lia ampleksa eldono de Progymnasmata de la sofisto Theon (Stuttgart 1834) enhavis multajn presitajn kaj nepresitajn komentojn kaj registrojn. 

Alie li okupighis denove pri Ksenofono (Cyropaedie, 1827), Olimpiodoro (Olympiodori philosophi scholia in Platonis Phaedonem, Heilbronn 1837), Aftonio kaj Nikolao Sofistes (Aphthonii et Nicolai sophistarum progymnasmata illustrantur, Heilbronn 1865), Zenobio (In Zenobii proverbia annotationes, Heilbronn 1843) i.a. Menciindas ankoraŭ: In Longini Artem rhetoricam et in Demetrii libellum de elocutione annotationes criticae, Heilbronn 1827; Commentatio de auctore Rhetoricae quae dicitur ad Alexandrum, et de locis nonnullis eius libri vel emendandis vel illustrandis, Heilbronn 1849; De incerti auctoris artis rhetoricae post Sequerium a Leonardo Spengelio editae locis aliquot emendantis, Heilbronn 1854).

 Literaturo 
 Friedrich August Eckstein: Nomenclator Philologorum, 1870, p. 133
 Wilhelm Pökel: Philologisches Schriftsteller-Lexikon, Krüger, Leipzig 1882, p. 321

 Eksteraj ligiloj 
ligiloj ĉe DDB
Notoj

Kategorio:Germanaj klasikaj filologoj
Kategorio:Lernejestroj
Kategorio:Germanaj eldonistoj 
Kategorio:Naskiĝintoj en 1802
Kategorio:Mortintoj en 1869